ટીમનું સુકાની પદ અત્યંત મહત્વ ધરાવતું હોય છે. હાલ ઝિમ્બાવ્વે સામે વિરાટ કોહલીએ પોતાની જાતને એક સુકાની તરીકે પુરવાર કર્યો છે, આ પહેલા ધોનીએ ક્રિકેટમાં પગ મુક્યાના એકાદ બે વર્ષમાં જ ટીમનું સુકાની પદ હાંસલ કરી લીધું હતું, જો કે, એ અંગે પછી ક્યારેક ચર્ચા કરીશું પરંતુ આજે અહીં વિશ્વ ક્રિકેટમાં નાની ઉમરે બનેલા સુકાની અંગે જણાવી રહ્યાં છીએ. અર્જૂન રણતુંગાએ 24 વર્ષ અને 333 દિવસની ઉમરે ઢાકામાં 29 ઓક્ટોબર 1988ના રોજ ભારત સામે શ્રીલંકાનું સુકાન સંભાળ્યું હતું. ભારતની વાત કરવામાં આવે તો સુરેશ રૈના પણ એક યુવા સુકાની બન્યો હતો, તેણે 23 વર્ષની ઉમરે ભારતીય ટીમનું નેતૃત્વ કર્યું હતું. તો ચાલો તસવીરો થકી જાણીએ કે આ યાદીમાં વિશ્વ ક્રિકેટના કયા કયા ખેલાડી છે.